Knut Ingar Westeren

Knut Ingar Westeren (født 10. august 1950 i Fetsund) er en norsk samfunnsøkonom. Han er professor emeritus i økonomi og ledelse ved Nord universitet i Steinkjer.

Han er cand.oecon. fra Universitetet i Oslo fra 1975 og arbeidet i Industridepartementet fra 1976 til 1980 og i næringsavdelingen i Nord-Trøndelag fylkeskommune fra 1980 til 1983.

I 1984 ble han ansatt som amanuensis i samfunnsfag ved daværende Nord-Trøndelag distriktshøgskole i Steinkjer. Han ble senere høgskoledosent og professor ved den sammenslåtte Høgskolen i Nord-Trøndelag og senere Nord universitet. Han var også rektor i to perioder (1988–1991 og 1999–2003).

Han tok doktorgraden i regionaløkonomi ved Universitetet i Trondheim i 1987 på en avhandling om industriens transportkostnader.

Han vokste opp i Fetsund, der faren var lensmannsbetjent og kommunepolitiker.

 Referanser 

Kategori:Norske professorer i strategi-, organisasjons- og ledelsesfag
Kategori:Alumni fra Universitetet i Oslo
Kategori:Personer fra Fet kommune